留別義塾諸公
作者：陸文圭
朝代：宋

paragraphs: 婆娑七十翁，已矣將焉求。
麋鹿違本性，一朝出林丘。
故園在何許，駕言東南游。
人才盛吳會，講貫多儒流。
內顧衰朽質，汙渠映清溝。
坐有歌驪駒，將貽識者羞。
溽暑困朱夏，偃息時歸休。
南窗小容膝，卧對紅葵榴。
年華不我待，青鏡照白頭。
祇今已後死，巨海吹浮漚。
諸君幸少壯，勗學追前修。